[{"text_idx": "#000005", "text": "Samas mo\u0303jub Schilling ja\u0308tkuvalt piisavalt uudse ja va\u0308rskena, et u\u0308heksa tunduks natuke liiga suur number. Proovisin \u2013 enamik pakkus va\u0308hem. Ning ega publikut, kellele ta\u0308navune festival to\u0303esti u\u0308heksas oli, eriti palju olla saa, Schilling on ku\u0308lastajate arvu aastatega u\u0308lijo\u0303udsalt kasvatanud, imekombel samas kaotamata kodusust ja hubasust, mis muusika ko\u0303rval on alati olnud Schillingu po\u0303hitrumpideks."}, {"text_idx": "#000006", "text": "Schillingut indie-festivaliks kutsuda tundub liigategemisena, kuigi enamikku esinejatest sinna kategooriasse paigutada ju saaks. Pigem on Schillingu programmil miski oma va\u0308ga eriline valem, mida pa\u0308riselt so\u0303nades va\u0308ljendada ei saa ja parem ongi. See miski seletamatu on Schillingul alati kohal olnud, algusaastate DIY-ho\u0303ngust ta\u0308naseni. Pu\u0308u\u0308des ta\u0308navuse festivali veel lo\u0303plikult settimata elamusha\u0308gu lahti harutada, saab Schillingupa\u0308eva eristada ehk kahe tipu abil. Kuigi osa aust tuleb loovutada ehk festivali po\u0303hialast va\u0308lja ja\u0308a\u0308nud ku\u0308nkale pu\u0308stitatud C-laval vahetult enne esinenud St. Cheatersburgile, suutis o\u0303ndsa massipikniku jalule ajada Vaiko Epliku ja Eliidi raju rock-kaos."}, {"text_idx": "#000007", "text": "Pealava programmi poolitanud Eliit oli kui vastukaaluks kuuma suvepa\u0308eva idu\u0308llile ja eelmiste esinejatele lo\u0303o\u0303gastavale uimale erakordselt energiline ning pani hetkega seisjad tantsima ja istujad laulma. Pole midagi teha, Vaiko on staar ning esitas oma best-of'i tiitli va\u0308a\u0308riliselt, to\u0303stes mo\u0303negi ammututtava hiti pea teise z\u030canrisse ning vu\u0308rtsitades niigi elamusrikast setti \"Bohemian Rhapsody\" eestikeelse a capella-versiooniga, millest edasi oli publik, kui enne juba mitte, ta\u0308ielikult Eliidi ka\u0308tes. Nagu Schillingus, on ka Eliidis ikka alles see mingi seletamatu sa\u0308de, mis ku\u0308mnenditagustest po\u0308o\u0308rastest improlaividest ta\u0308nini alles."}, {"text_idx": "#000009", "text": "Eliidi ja Rangleklodsi vahele mahtus Soome ba\u0308ndide topeltesindus Siinai ja Mumrunner. Esimene neist ta\u0308itis suveaia suurejooneliste ko\u0303ladega, milles nii kraut- ja post-rocki parimate na\u0308idete peegeldusi kui midagi ta\u0308iesti oma. Oma uusimal kauama\u0308ngival supermarketi ku\u0308lastamise kogemust muusikasse valav Siinai ko\u0303las No\u0303mmes du\u0308stoopilise liftimuusikana, ja\u0308rgmisel hetkel kui pingeline heliriba lo\u0303putule plahvatusele, igas sekundis aga kui ta\u0308pselt see, mida pa\u0308rast Eliidi mu\u0308rglit vaja."}, {"text_idx": "#000010", "text": "Soome minifestival ja\u0308tkus samuti minevikuho\u0303ngulise helimu\u0308u\u0308rina, milles nii postpunki, uneluspoppi kui shoegaze\u2019i. Parimas mo\u0303ttes kaootiline ja aeglaselt plahvatav, ko\u0303las Mumrunner Siinaiga kenasti kokku, Eplik ja Rangleklods raamideks ning siin oligi ta\u0308navuse Schillingu to\u0303eliselt nauditav su\u0308da."}, {"text_idx": "#000012", "text": "Peaking Lightsi asendav sooloprojekt Peaking Lights Acid Test o\u0303htu lo\u0303puesinejana ja\u0308i mo\u0303ningatest pa\u0308rlitest hoolimata paraku veidi no\u0303rgemaks. Peaking Lightsi liider Aaron Coyes disco-dub-instrumentaalversioonidega ba\u0308ndi po\u0303hihittidest oli paraku rohkem taustamuusika viimaste piknikutekkide kokkupakkimisele kui to\u0303eliselt tabav finaal. Mitte pa\u0308ris Peaking Lights karaoke, lood on siiski u\u0308pris uuendatud ja efektitatud, Coyes mo\u0303jus oma Euroopa-tuuri avaesinemisel aga kohmetuna, saavutades to\u0303elise energia alles lo\u0303pulugudeks ja publiku tugevalt ho\u0303renenud ridadeks. Mitteametlik osa Schillingust ja\u0308tkus low-key-versiooniga juba traditsiooniks saanud ja\u0308rvekaldapidudest ja Balearicsunday hommikupeoga kunagise Ja\u0308rve o\u0303lleka keskmise elutoa mo\u0303o\u0303tu hoovis. Ja muidugi ko\u0303ikjal Kilingi-No\u0303mme keskuses."}, {"text_idx": "#000013", "text": "Schilling on u\u0308heksandaks korraks kasvanud algusaastate ha\u0308stihoitud saladusest u\u0308heks olulisimaks suvefestivaliks Eestis. Esinejate hulgas on rohkem maailmanimesid, va\u0308hem kunagisi veidraid pa\u0308rle, mille taga geograafiliseks tunnuseks na\u0308iteks Guinea-Burkina Faso-Soome. Festivalipa\u0308evad kestavad kauem, ametlik ja\u0308relpidu No\u0303mme klubis on asendunud mitteametlikega seal, kuhu parajasti minna tahetakse. Aga see on ikka sama Schilling ja esinegu, kes parajasti esineb, Schillingu to\u0303eline peaesineja on alati publik koos ainulaadselt mo\u0303nusa ja u\u0308dini so\u0303braliku o\u0303hkkonnaga, mida pa\u0308ris ta\u0308pselt korrata vo\u0303i kopeerida ei ole suutnud u\u0308kski uuem festival, mida vast ko\u0303iki Schilling rohkem vo\u0303i va\u0308hem, u\u0308hel vo\u0303i teisel moel mo\u0303jutanud on."}, {"text_idx": "#000014", "text": "Pidage ainult meeles: omad ka\u0308ivad Kilingi-No\u0303mmes, -No\u0303mmel ka\u0308ivad turistid."}, {"text_idx": "#000017", "text": "Arvustus. Peeter Paani muusika vanusele 7\u201387"}, {"text_idx": "#000019", "text": "Vaata uuesti: kultuurkapitali aastapreemiate auhinnatseremoonia Artiumis"}, {"text_idx": "#000020", "text": "Arvustus. \"Plekktrumm\" toob lavale otsekui na\u0308itlejatest koosneva punkba\u0308ndi"}, {"text_idx": "#000022", "text": "Lembit Peterson kultuuri eluto\u0308o\u0308preemiast: au on sellist tunnustust saada"}, {"text_idx": "#000027", "text": "Keskmine kinopileti hind tegi mo\u0308o\u0308dunud aastal rekordilise to\u0303usu"}, {"text_idx": "#000028", "text": "Paavo Piik: teatrid on kultuuriministeeriumi suhtes jo\u0303upositsioonil"}, {"text_idx": "#000030", "text": "Mati Po\u0303ldre ma\u0308lestuseks: vaata tema ma\u0308rgilisemaid ma\u0308ngu- ja dokfilme"}, {"text_idx": "#000039", "text": "U\u0308levaade. Aasta parimad lood 2022"}, {"text_idx": "#000044", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000047", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]